Cuneiform Tablet TC 3 213
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
KIŠIB a-zu-ta-a DUMU e-me-me KIŠIB a-šùr-i-dí DUMU kur-ub-IŠTAR KIŠIB da-da-a DUMU a-šur-i-mì-tí 15 ma-na KÙ.BABBAR ṣa-ru-pá-am i-ṣé-er da-da-a {d}en-LÍL-ba-ni i-šu a-na ITU.4.KAM i-ša-qal šu-ma la iš-qúl 1.5 GÍN.TA a-na 1 ma-na-im i-na ITU.1.KAM ṣí-ib-tám ù-ṣa-áb ITU.1.KAM qá-ra-a-tim li-mu-um en-na-ma-nim KIŠIB ir-ma-a-šur DUMU ni-de₈-ba-ni KIŠIB sú-en₆-SIG₅ DUMU a-šur-i-mì-tí KIŠIB da-da-a-ŠEŠ-šu 7.5 ma-na KÙ.BABBAR ṣa-ru-pá-am i-ṣé-er da-da-a {d}en-LÍL-ba-ni i-šu ITU.1.KAM ša sà-ra-tim li-mu-um ša qá-tí ma-ṣí-ì-lí i-nu-mì lu-qú-tum ša 7.5 ma-na KÙ.BABBAR a-na kà-ni-ìš e-li-a-ni ù-nu-tum iš-tù É.GAL-lim ú-ra-dam-ma ITU.5.KAM i-lá-ak-ma 7.5 ma-na KÙ.BABBAR ṣa-ru-pá-am da-da-a a-na {d}en-LÍL-ba-ni i-ša-qal šu-ma lá iš-qúl 1.5 GÍN.TA a-na 1 ma-na-im ṣí-ib-tám i-na ITU.1.KAM ù-ṣa-áb KIŠIB a-ḫu-wa-qar DUMU šu-IŠTAR KIŠIB a-lá-ku DUMU šu-be-lim KIŠIB zu-ku-a DUMU a-šur-i-dí KIŠIB ma-nu-ki-a-šur DUMU PÚZUR.IŠTAR KIŠIB šu-IŠTAR DUMU a-šur-ba-ni KIŠIB DINGIR-na-da DUMU a-šur-na-da 4 ma-na KÙ.BABBAR ṣa-ru-pá-um a-ṣé-er 1 ma-na-im ša kà-ri-im 0.5 GÍN-um ta-ur-ma KÙ.BABBAR ú-du i-ṣé-er kà-ri-im {d}en-LÍL-ba-ni i-šu iš-tù ḫa-muš-tim ša šu-mì-a-bi-a ITU.1.KAM ma-ḫur-ì-lí li-mu-um ša qá-tí en-na-ma-nim 0.66666 GÍN 15 ŠE.TA i ITU.KAM-im ṣí-ib-tám a-na 1 ma-na-im ù-ṣú-bu ki-ma kà-ri-im ma-nu-ki-a-šur šu-IŠTAR ú DINGIR-na-da KÙ.BABBAR il₅-qé-ú 45 me-eḫ-ru-um ša ṭup-pè-e ḫa-ru-mu-tim GÁN-lam e-ti-qú